L 212/2
HR
Službeni list Europske unije
29.8.2023.
(5)
Argentina je uvrštena na popis u Prilogu XIV. kao treća zemlja iz koje je zbog izbijanja visokopatogene influence ptica odobren ulazak u Uniju pošiljaka svježeg mesa i mesnih proizvoda od peradi i pernate divljači s datumom zatvaranja 28. veljače 2023.
Argentina je uvrštena na popis i u Prilogu XV. kao treća zemlja iz koje je odobren ulazak u Uniju pošiljaka mesnih proizvoda od peradi i pernate divljači, na koje se primjenjuje postupak obrade za umanjivanje rizika D, u skladu s Prilogom XXVI.
Delegiranoj uredbi (EU) 2020/692.
(6)
Argentina je 10. kolovoza 2023.
Komisiji dostavila ažurirane informacije o epidemiološkoj situaciji na svojem državnom području u vezi s izbijanjima visokopatogene influence ptica potvrđenima od 28. veljače 2023. do 14. lipnja 2023.
u objektima za uzgoj peradi, te o mjerama koje je poduzela radi sprečavanja daljnjeg širenja te bolesti.
Konkretno, Argentina je nakon tih izbijanja visokopatogene influence ptica provela mjere utvrđene u članku 38. stavku 2.
Delegirane uredbe (EU) 2020/692, odnosno mjere usmrćivanja radi kontrole i ograničavanja širenja te bolesti, odgovarajuće čišćenje i dezinfekciju nakon provedbe mjera usmrćivanja u zaraženim objektima i odgovarajući program nadziranja kojim se dokazuje odsutnost infekcije u rizičnim populacijama.
(7)
Komisija je ocijenila informacije koje je dostavila Argentina i zaključila da su ta izbijanja visokopatogene influence ptica uklonjena i da više ne postoji rizik povezan s ulaskom u Uniju pošiljaka svježeg mesa i mesnih proizvoda od peradi iz Argentine, iz koje je zabranjen ulazak u Uniju tih proizvoda.
(8)
Ujedinjena Kraljevina obavijestila je Komisiju o trima izbijanjima visokopatogene influence ptica (HPAI) kod peradi u Škotskoj, u okruzima Aberdeenshire (2) te Dumfries i Galloway (1), koja su potvrđena 14. kolovoza 2023.
laboratorijskom analizom (RT-PCR).
(9)
Nakon tih nedavnih izbijanja visokopatogene influence ptica veterinarska tijela Ujedinjene Kraljevine uspostavila su zone kontrole od najmanje 10 km oko zahvaćenih objekata i provela mjere usmrćivanja radi kontrole visokopatogene influence ptica i ograničenja njezina širenja.
(10)
Ujedinjena Kraljevina Komisiji je dostavila informacije o epidemiološkoj situaciji na svojem državnom području i o mjerama koje je poduzela radi sprečavanja daljnjeg širenja visokopatogene influence ptica.
(11)
Komisija je ocijenila te informacije.
Komisija smatra da bi, s obzirom na stanje zdravlja životinja na područjima pod ograničenjima koja su uspostavila veterinarska tijela Ujedinjene Kraljevine, trebalo suspendirati ulazak u Uniju pošiljaka peradi, zametnih proizvoda peradi te svježeg mesa peradi i pernate divljači iz tih područja radi zaštite zdravstvenog stanja životinja u Uniji.
(12)
Sjedinjene Američke Države dostavile su ažurirane informacije o epidemiološkoj situaciji na svojem državnom području u pogledu visokopatogene influence ptica koja je dovela do suspenzije ulaska određenih proizvoda u Uniju kako je utvrđeno u prilozima V. i XIV.
Provedbenoj uredbi (EU) 2021/404.
(13)
Konkretno, Sjedinjene Američke Države dostavile su ažurirane informacije o epidemiološkoj situaciji na svojem državnom području u pogledu tri izbijanja visokopatogene influence ptica u objektima za uzgoj peradi u državama Nevada, New York i Južna Dakota, koja su potvrđena između 17. listopada 2022. i 22. ožujka 2023.
(14)
Sjedinjene Američke Države dostavile su i informacije o mjerama poduzetima radi sprečavanja daljnjeg širenja visokopatogene influence ptica.
Konkretno, nakon tih izbijanja predmetne bolesti Sjedinjene Američke Države provele su mjere usmrćivanja radi kontrole i ograničavanja širenja te bolesti te potrebne mjere čišćenja i dezinfekcije nakon provedbe mjera usmrćivanja u zaraženim objektima za uzgoj peradi na svojem državnom području.